Diari Oficial de la Generalitat Valenciana


Sumari del DOGV 9615, del 12-06-2023 (2023/6259)

RESOLUCIÓ de 31 de maig de 2023, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'autoritza una transferència de crèdit de capítol II entre els programes pressupostaris 711.10, 542.20, 442.40, 442.60 i 442.61. Expedient número 12.010/23.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9615

Data del DOGV
:   12-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6259


Data del document
:   31-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 31 de maig de 2023, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'autoritza una transferència de crèdit de capítol II entre els programes pressupostaris 711.10, 542.20, 442.40, 442.60 i 442.61. Expedient número 12.010/23. [2023/6259]  
Per part de la Conselleria d'Agricultura, Desenvolupament Rural, Emergència Climàtica i Transició Ecològica es planteja una transferència de crèdit entre diversos capítols II de la Conselleria per un import total de 825.000,00 €.  
La Conselleria d'Agricultura, Desenvolupament Rural, Emergència Climàtica i Transició Ecològica, en data 10 d'agost de 2021, va formalitzar l'encàrrec de gestió CENCGE/2021/07G01/63, «Servei de suport tècnic de gestió per a l'execució de les actuacions i programes de les direccions generals i altres serveis amb finalitats relacionades (2021-2024)», i amb càrrec al capítol II, «Compra de béns corrents i despeses de funcionament». En aquest encàrrec participen diverses direccions generals de la Conselleria i té una duració des de l'any 2021 fins al 2024. Una vegada iniciat l'exercici 2023, la Direcció General de Transició Ecològica indica que l'import assignat a l'anualitat 2023 resulta insuficient per a donar cobertura pressupostària a totes les necessitats de la indicada direcció general en relació a l'esmentat encàrrec de gestió i analitzades les disponibilitats de crèdit en el capítol II del programa pressupostari 442.61, Transició ecològica, estima unes necessitats de crèdit en un import de 550.000,00 € i planteja l'increment de la dotació del capítol II, del programa pressupostari 442.61, en la indicada quantitat de 550.000,00 €.  
Al seu torn, el programa pressupostari 711.10, Direcció i Serveis Generals, gestionat per la Sotssecretaria d'aquesta Conselleria d'Agricultura, Desenvolupament Rural, Emergència Climàtica i Transició Ecològica, compta amb una dotació inicial en el pressupost 2023, capítol II, «Compra de béns corrents i despeses de funcionament», de 6.252.750,00 €. Aquest crèdit serveix per a fer front, entre altres despeses, a les derivades d'una sèrie de contractes de caràcter horitzontal que, per la seua pròpia naturalesa, atenen les necessitats comunes dels diferents centres directius. Analitzat l'actual grau d'execució pressupostària, s'ha detectat que el crèdit en situació de disponible en el capítol II del programa 711.10, Direcció i Serveis Generals, és insuficient per a poder tramitar diversos contractes de caràcter horitzontal, i que es concreten bàsicament en els serveis de neteja dels PROP i subministrament de material d'oficina per als diferents centres de la Conselleria. Per tot això, s'estimen unes necessitats de crèdit per import de 275.000,00 € i es planteja l'increment de la dotació del capítol II, del programa pressupostari 711.10, en la indicada quantitat de 275.000,00 €.  
  
Al mateix temps, analitzat l'actual grau d'execució pressupostària i les necessitats actuals i les que poden sorgir fins al final de l'exercici pressupostari, s'ha detectat que estan en situació de disponibilitat els següents crèdits: 175.000,00 € en el programa pressupostari 542.20, Desenvolupament rural, qualitat, producció ecològica, R+D+I, 400.000,00 € en el programa pressupostari 442.40, Medi natural i avaluació ambiental, i 250.000,00 € en el programa pressupostari 442.60, Canvi climàtic.  
El crèdit a transferir està en situació jurídica i comptable de disponible i no està afectat a fons finalistes.  
D'acord amb l'article 25.1.a de la Llei 9/2022, de 30 de desembre, de pressupostos de la Generalitat per a l'exercici 2023, correspon a les persones que tinguen assignada la titularitat de les conselleries respectives, amb un informe previ favorable de la intervenció delegada corresponent, autoritzar les modificacions pressupostàries consistents a transferir crèdit entre els capítols II del pressupost de despeses dels diferents programes adscrits a la conselleria de què siguen titulars, fins i tot entre programes pertanyents a grups funcionals diferents.  
  
Així mateix, l'apartat tercer, punt 10, de la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els diferents òrgans de la Conselleria, delega en el sotssecretari la competència per a aprovar les modificacions pressupostàries que siguen competència de la Conselleria.  
Basant-se en tot això, i d'acord amb l'informe favorable de la Intervenció Delegada, resolc:  
Aprovar la modificació pressupostària consistent a transferir crèdit entre el capítol II de diferents programes pressupostaris, d'acord amb el detall següent:  
  
A) Disminuir l'estat de despeses de les aplicacions pressupostàries:  
12.94.56.5033.150.00.7, en la quantia de 175.000,00 €  
31.28.27.2803.843.54.8, en la quantia de 400.000,00 €  
54.68.05.6555.856.43.2, en la quantia de 250.000,00 €  
  
B) Incrementar l'estat de despeses de les aplicacions pressupostàries:  
05.25.97.1054.472.73.1, en la quantia de 275.000,00 €  
01.28.20.2709.404.63.8, en la quantia de 550.000,00 €  
  
València, 31 de maig de 2023.- El sotssecretari (p. d. Resolució 27.07.15; DOGV 7582): Juan Vicente Santos Cerveró.